
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 346 
Σύσταση, οργάνωση και λειτουργία νομικού προσώπου 
ιδιωτικού δικαίου με την επωνυμία «Φορέας Διαχείρι¬ 
σης και Ανάπλασης του ποταμού Κηφισού Αττικής και 
των παραχειμμάρων του». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Τις διατάξεις του άρθρου 15 (παρ.9) του Ν. 
2742/1999 «Χωροταξικός Σχεδιασμός και αειφόρος ανά¬ 
πτυξη και άλλες διατάξεις» (Α' 207). 

2. -Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 Α'), που 
προστέθηκε με το άρθρο 27 του Ν. 2081/1992 (ΦΕΚ 154 
Α') και τροποποιήθηκε με την παρ. 2ατου άρθρου 1 του Ν. 
2469/1997 (ΦΕΚ38Α'). 

3. - Τις διατάξεις του άρθρου 22 (παρ.3) του Ν. 
2362/1995 «Περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις» (Α' 247). 

4. -Το Π.Δ 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (Α' 57). 

5. - Την 1100383/1330/Α006/31.10.2001 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» (Β' 
1485). 

6. - Την 1/συν.27/3.6.2002 γνωμοδότηση της Εκτελεστι¬ 
κής Επιτροπής του Οργανισμού Αθήνας. 

7. - Το γεγονός ότι από τις κανονιστικές διατάξεις του 
παρόντος διατάγματος προκαλείται δαπάνη σε βάρος 
του προϋπολογισμού του συνιστώμενου νομικού προσώ¬ 
που η οποία κατά το τρέχον οικονομικό έτος και την επό¬ 
μενη πενταετία διαμορφώνεται ως εξής: έτος 
2002:95.000 ΕΥΡΩ, έτος 2003: 1.500.000 ΕΥΡΩ, έτος 
2004: 1.400.000 ΕΥΡΩ, έτος 2005: 1.350.000 ΕΥΡΩ, έτος 
2006:1.250.000 ΕΥΡΩ και έτος 2007:1.220.000 ΕΥΡΩ, πε¬ 
ρίπου. Η εν λόγω δαπάνη Θα αντιμετωπιστεί από τους 
προβλεπόμενους στο άρθρο 6 του παρόντος πόρους. 

8. - Την 582/2002 γνωμοδότηση του Συμβουλίου της Επι¬ 
κράτειας με πρόταση της Υπουργού Περιβάλλοντος Χω¬ 
ροταξίας και Δημοσίων Έργων και του Υφυπουργού Οι¬ 
κονομίας και Οικονομικών, αποφασίζουμε: 


Άρθρο 1 

Σύσταση - Επωνυμία 

Συνιστάται νομικό πρόσωπο ιδιωτικού δικαίου με την 
επωνυμία «Φορέας Διαχείρισης και Ανάπλασης του ποτα¬ 
μού Κηφισού Αττικής και των παραχειμμάρων του», και 
διακριτικό τίτλο Φ.Δ.Α.Κ. 

Άρθρο 2 

Έδρα-Εποπτεία-Χαρακτήρας-Περιοχή Αρμοδιότητας 

1. Ο ΦΔΑΚ εδρεύει στο δήμο Αχαρνών, έχει πλήρη διοι¬ 
κητική και οικονομική αυτοτέλεια και εποπτεύεται από τον 
Υπουργό Περιβάλλοντος, Χωροταξίας και Δημοσίων Έρ¬ 
γων. 

2. Ο ΦΔΑΚ έχει κοινωφελή χαρακτήρα και είναι μη κερ¬ 
δοσκοπικός, τυχόν δε κέρδη από τις δραστηριότητές του 
διατίθενται αποκλειστικά για την επίτευξη των σκοπών 
του. 

3. Περιοχή αρμοδιότητας του ΦΔΑΚ είναι η έκταση που 
εμπίπτει εντός των ορίων των ζωνών προστασίας του πο¬ 
ταμού Κηφισού Αττικής και των παραχειμμάρων του, 
όπως αυτή ορίζεται με το άρθρο 1 του Π.Δ/τος «Καθορι¬ 
σμός ζώνης προστασίας του ποταμού Κηφισού Αττικής 
και των παραχειμμάρων» (Δ' 632/94). 

4. Η χωρική αρμοδιότητα του φορέα εκτείνεται και στις 
περιοχέςτων ρεμάτωντης ευρύτερης λεκάνης απορροής 
του Κηφισού. 

Άρθρο 3 

Σκοπός: 

1.- Σκοπός του ΦΔΑΚ είναι: 

- Η αποκατάσταση, διατήρηση και βελτίωση των φυσι¬ 
κών λειτουργιώντης περιοχής του ποταμού Κηφισού, των 
παραχειμάρων του και της ευρύτερης λεκάνης απορροής 
του. 

- Η εφαρμογή της ισχύουσας (Εθνικής και Κοινοτικής) 
νομοθεσίας για τη προστασία του περιβάλλοντος στη πε¬ 
ριοχή ευθύνης του και η παρακολούθηση της εφαρμογής 
των ισχυόντων όρων και περιορισμών που είναι αναγκαίοι 
για τη διατήρηση και αναβάθμιση του φυσικού τοπίου και 
του οικοσυστήματος αυτού. 

- Η ευαισθητοποίηση και ενημέρωση των κατοίκων και 
φορέων της περιοχής με την διοργάνωση ενημερωτικών 
εκστρατειών, διαφημιστικών προβολών στην Ελλάδα και 
στο εξωτερικό, ώστε να εξασφαλίζεται η ενεργός συμμε¬ 
τοχή τους στο πρόγραμμα ανάπτυξης της περιοχής. 

- Η ολοκληρωμένη διαχείριση της περιοχής με την ορ¬ 
θολογική αξιοποίηση και διαχείριση των υδάτινων και φυ¬ 
σικών πόρων. 

- Η προώθηση δράσεων, προγραμμάτων και έργων για 
την ανάδειξη των συγκριτικών πλεονεκτημάτων και η ορ¬ 
γάνωση της προστατευόμενης περιοχής σε γραμμικό πα- 
ραρεμάτιο πάρκο με απώτερο στόχο τη δημιουργία υπερ- 
τοπικού πόλου πρασίνου, υπαίθριας αναψυχής και περι¬ 
βαλλοντικής αγωγής σε συνδυασμό με εναλλακτικές 
αθλητικές και πολιτιστικές λειτουργίες. 

2.- Για την επίτευξη των σκοπών του ο ΦΔΑΚ επεξεργά¬ 
ζεται και συντάσσει πενταετές σχέδιο διαχείρισης της πε¬ 
ριοχής και ετήσιο πρόγραμμα δράσης, που εγκρίνονται 
από τον Υπουργό Περιβάλλοντος Χωροταξίας και Δημο¬ 
σίων Έργων, με τα οποία προσδιορίζονται με συγκεκρι¬ 
μένη χρονική και οικονομική εκτίμηση, το σύνολο των κα¬ 
τευθύνσεων, μέτρων, παρεμβάσεων, μελετών και διαδι¬ 
κασιών για την αποτελεσματικότερη προστασία της 
περιοχής ευθύνης του, οι προτεραιότητες και οι ιεραρχή¬ 
σεις παρέμβασης, η κατανομή πόρων, ο προϋπολογισμός 
επιμέρους έργων και δαπανών καθώς και κάθε άλλη σχε¬ 
τική πρόβλεψη. 

Άρθρο 4 
Αρμοδιότητες 

1. Ο ΦΔΑΚ έχει τις εξής αρμοδιότητες: 

- Εκπονεί τους αναγκαίους κανονισμούς, έρευνες ή με¬ 
λέτες και έργα και εξασφαλίζει τους διαθέσιμους πόρους 
στα πλαίσια των αρχών και πολιτικών για τη βιώσιμη ανά¬ 
πτυξη της περιοχής. 

- Συντονίζει όλους τους εμπλεκόμενους φορείς του δη¬ 
μοσίου, της τοπικής ή νομαρχιακής αυτοδιοίκησης και 
ιδιωτών, για ζητήματα που αφορούν τη προστατευόμενη 
περιοχή. 

- Καταγράφειτις εκτάσεις του δημοσίου, των Ο.Τ.Α, της 
Ν.Α, κοινωφελών οργανισμών ή ιδρυμάτων που εμπί¬ 
πτουν στην περιοχή ευθύνης του, προωθεί σε συνεργα¬ 
σία με τους αρμόδιους φορείς τις αναγκαίες ενέργειες 
(αγορά, απαλλοτρίωση, ανταλλαγή κλπ) για ενοποίηση 
όπου αυτό είναι δυνατόν, των παραπάνω εκτάσεων κατά 
μήκος της ζώνης προστασίας του ποταμού Κηφισού και 
τη σύνδεσή τους με το ανθρωπογενές περιβάλλον, έτσι 
ώστε να αναπτύσσονται σε αυτές δραστηριότητες που 
δεν θίγουν ή παραβλάπτουν τη προστατευόμενη περιοχή. 

- Μελετά και εφαρμόζει προγράμματα, δραστηριότητες 
και έργα ανάπλασης με κυρίαρχο στοιχείο την ανάδειξη 
του φυσικού περιβάλλοντος και του νερού. 

- Λαμβάνει μέτρα προσέλκυσης ημερήσιων επισκεπτών 
στη περιοχή με βάση τις αρχές της ανταποδοτικότητας, 
της βιώσιμης ανάπτυξης καιτης βελτίωσηςτης ποιότητας 
ζωής των κατοίκων της προστατευόμενης περιοχής και 
γενικότερα του λεκανοπεδίου Αττικής. 

- Συλλέγει, διαχειρίζεται και επεξεργάζεται στοιχεία, δε- 
δομέναή μελέτες για τη περιοχή ευθύνης του, συγκροτεί 
και λειτουργεί, σε συνεργασία με άλλους αρμόδιους φο¬ 
ρείς, βάσεις δεδομένων και τεκμηρίωσης σύμφωνα μετά 
υπάρχοντα εθνικά πρότυπα. 

- Παρακολουθεί και επιτηρεί την εφαρμογή της ισχύου- 
σας εθνικής και κοινοτικής νομοθεσίας για τη προστασία 
του περιβάλλοντος στη περιοχή ευθύνης του καθώς και 
την εφαρμογή των ισχυόντων όρων και περιορισμών. 

- Αναλαμβάνει ή αναθέτει την εκπόνηση μελετών, ερευ¬ 


νητικών προγραμμάτων ή την εκτέλεση έργων καθώς και 
εθνικά ή ευρωπαϊκά προγράμματα και δράσεις για την 
υλοποίηση των στόχων του, παρέχοντας συγχρόνως κά¬ 
θε δυνατή επιστημονική και τεχνική στήριξη σε αρμόδι¬ 
ους φορείς για σχετικές δράσεις. 

- Διαχειρίζεται, για την επίτευξη των σκοπώντου στη ζώ¬ 
νη ευθύνης του, δράσεις ή έργα που οργανώνονται ή 
εκτελούνται από αυτόν, μισθώνονται ή παραχωρούνται 
σε αυτόν. 

2. - Ο ΦΔΑΚ, για την επίτευξη των σκοπών του, έχει επί¬ 
σης και τις παρακάτω αρμοδιότητες. 

- Προωθεί τις διαδικασίες σύνταξης κτηματολογίου της 
προστατευόμενης περιοχής και την οριοθέτηση αυτής 
επιτου εδάφους με μόνιμη σήμανση των κορυφών της. 

- Προωθεί τις διαδικασίες αλλά και κάθε άλλη απαιτού- 
μενη ενέργεια για τη κατά χρήση παραχώρηση σε αυτόν 
των εντός της ζώνης ευθύνης του ευρισκομένων δημό¬ 
σιων εκτάσεων για την επίτευξη των σκοπών του. 

- Κατασκευάζει τα έργα υποδομής που απαιτούνται για 
τη φύλαξη της προστατευόμενης περιοχής και την άσκη¬ 
ση των επιτρεπομένων δραστηριοτήτων. 

- Οργανώνει και εφαρμόζει μέτρα φύλαξης της περιο¬ 
χής και προγράμματα ευαισθητοποίησηςτου κοινού. 

- Εκτελεί έργα συντήρησης και αποκατάστασης της 
ομαλής υδραυλικής λειτουργίας των υδατορευμάτωντης 
περιοχής ευθύνης του, έργα αντιδιαβρωτικά, ανάσχεσης 
και προστασίας ή αποκατάστασης της τοπικής χλωρίδας 
και πανίδας. 

- Οργανώνει, ύστερα από έγκριση του εποπτεύοντος 
Υπουργού ΠΕΧΩΔΕ δράσεις ενημέρωσης του κοινού κα¬ 
θώς και κάθε άλλη δραστηριότητα που αποσκοπεί στη 
προώθηση των στόχων του ΦΔΑΚ.Οι δράσεις αυτές ανα¬ 
λαμβάνονται είτε από το προσωπικό του φορέα διαχείρι¬ 
σης, είτε σε συνεργασία με άλλους δημόσιους ή ιδιωτι¬ 
κούς φορείς τους οποίους συντονίζει ο ΦΔΑΚ, είτε ανατί¬ 
θενται σε τρίτους. 

- Γνωμοδοτεί για τη χορήγηση αδειών λειτουργίας, εκ¬ 
συγχρονισμού ή αλλαγής χρήσης των εγκαταστάσεων 
που επιτρέπονται στη περιοχή καθώς και για κάθε άλλο 
θέμα, όπου από τις κείμενες διατάξεις προβλέπεται 
έγκριση ή άδεια άλλης αρχής (προέγκριση χωροθέτησης 
έργων, μελέτες διευθέτησης, οικοδομικές άδειες κλπ). 

- Επεξεργάζεται, συντάσσει και διατυπώνει προτάσεις 
στους αρμόδιους φορείς για τη λήψη μεσοπρόθεσμων ή 
μακροπρόθεσμωνπρογραμμάτων δράσης και αναλαμβά¬ 
νει τη παρακολούθηση και αξιολόγηση της εφαρμογής 
τους. 

3. - Για την εκπλήρωση των σκοπών και την άσκηση των 
δραστηριοτήτων του ο ΦΔΑΚ συνεργάζεται με τις αρμό¬ 
διες υπηρεσίες της Ευρωπαϊκής Ένωσης, τις αρμόδιες 
κρατικές υπηρεσίες, τους ΟΤΑ, τις δημόσιες επιχειρήσεις 
και κάθε άλλο οργανισμό του ευρύτερου δημόσιου το¬ 
μέα.Ο ΦΔΑΚ συνεργάζεται επίσης με ημεδαπά και αλλο¬ 
δαπά εκπαιδευτικά ιδρύματα, ερευνητικά κέντρα, ινστι¬ 
τούτα, μη κυβερνητικές οργανώσεις, συλλόγους ή σωμα¬ 
τεία καθώς και με νομικά ή φυσικά πρόσωπα του ιδιωτικού 
τομέα που δραστηριοποιούνται στο πεδίο των αρμοδιο¬ 
τήτων του. 

4. - Ο ΦΔΑΚ εκπονεί ειδική περιβαλλοντική μελέτη, σύμ¬ 
φωνα με το άρθρο 21 του Ν. 1650/86 (Ά160) για τη τεκμη¬ 
ρίωση της σημασίας του προστατευόμενου αντικειμένου 
και καταρτίζει το κανονισμό λειτουργίας και διαχείρισης 
της προστατευόμενης περιοχής. 

Καταρτίζει επίσης την οικονομοτεχνική μελέτη βιωσιμό¬ 
τητας του φορέα διαχείρισης της προστατευόμενης πε¬ 
ριοχής. 

Άρθρο 5 

Διοίκηση του Φορέα 

1.0 ΦΔΑΚ διοικείται από επταμελές διοικητικό συμβού¬ 
λιο που συγκροτείται από 

α. Τον Πρόεδρο που ορίζεται με τον αναπληρωτή του 
από τον Υπουργό Περιβάλλοντος Χωροταξίας και Δημο¬ 
σίων Έργων 

β. Ένα μέλος, που υποδεικνύεται με τον αναπληρωτή 
του από το ΥΠΕΧΩΔΕ ή τον Οργανισμό Αθήνας. 

γ. Ένα μέλος, που υποδεικνύεται με τον αναπληρωτή 
του από μη κυβερνητικές περιβαλλοντικές οργανώσεις 
που έχουν πολυετή δράση στη περιοχή. 

δ. Ένα μέλος που υποδεικνύεται με τον αναπληρωτή 
του από τη Νομαρχιακή Αυτοδιοίκηση Αθηνών-Πειραιώς. 

ε. Ένα μέλος, που υποδεικνύεται με τον αναπληρωτή 
του από τον αντίστοιχο φορέα και είναι επιστήμονας, μέ¬ 
λος διδακτικού ή ερευνητικού προσωπικού ΑΕΙ με ειδί¬ 
κευση και εμπειρία σε θέματα σχετικά με τους στόχους 
του ΦΔΑΚ. 

στ. Δύο μέλη, οριζόμενα με τους αναπληρωτές τους 
από την ΤΕΔΚΝΑ, οι οποίοι εκπροσωπούν τους ΟΤΑ από 
τα διοικητικά όρια των οποίων διέρχεται ο Κηφισός.Όλα 
τα μέλη του Διοικητικού Συμβουλίου πρέπει να έχουν εξει- 
δίκευση ή εμπειρία σε θέματα περιβάλλοντος ή έργων 
που σχετίζονται με τους σκοπούς και τις δραστηριότητες 
του ΦΔΑΚ. 

Ο Πρόεδρος του Διοικητικού Συμβουλίου πρέπει να εί¬ 
ναι πτυχιούχος ανώτατης σχολής της ημεδαπής ή ισότι¬ 
μης της αλλοδαπής, θετικής ή θεωρητικής κατεύθυνσης, 
να διαθέτει τουλάχιστον δεκαετή επαγγελματική εμπει¬ 
ρία σε αντικείμενο συναφές προς τους σκοπούς του 
ΦΔΑΚ (π.χ.περιβάλλον, τεχνικές επιστήμες, διοίκηση επι¬ 
χειρήσεων, οικονομικά κλπ) και να έχει άριστη γνώση μιας 
τουλάχιστον ξένης γλώσσας. Η γνώση και άλλων ξένων 
γλωσσών συνεκτιμάται. 

2. - Σε περίπτωση κατά την οποία οι φορείς αρνούνται ή 
παραλείπουν να υποδείξουν εκπροσώπους τους εντός 
ευλόγου χρόνου, ο οποίος δεν μπορεί να υπερβαίνει τον 
ένα μήνα από τη λήψη του σχετικού αιτήματος, ο Υπουρ¬ 
γός Περιβάλλοντος Χωροταξίας και Δημοσίων Έργων 
διορίζει τα μέλη του Διοικητικού Συμβουλίου κατά τη κρί¬ 
ση του. 

Το Διοικητικό Συμβούλιο συγκροτείται με απόφαση του 
Υπουργού Περιβάλλοντος Χωροταξίας και Δημοσίων Έρ¬ 
γων που δημοσιεύεται στην Εφημερίδα της Κυβέρνη¬ 
σης. Με την ίδια απόφαση ορίζεται και ο Πρόεδρος του Δι¬ 
οικητικού Συμβουλίου. 

3. - Στη πρώτη συνεδρίαση του Διοικητικού Συμβουλίου 
που συγκαλείται με ευθύνη του ορισθέντος Προέδρου, 
συγκροτείται αυτό σε σώμα με εκλογή μεταξύ των μελών 
του Αντιπροέδρου, του Γραμματέα και του Ταμία και ορί¬ 
ζονται οι αρμοδιότητες των λοιπών μελών του. 

4. - Η θητεία του Προέδρου και των λοιπών μελώντου Δι¬ 
οικητικού Συμβουλίου είναι τριετής και μπορεί να ανανε¬ 
ώνεται. 

5. - Το Διοικητικό Συμβούλιο συνεδριάζει στην έδρα του 
τακτικά μεν μια φορά το μήνα, έκτακτα δε όταν ζητηθεί 
από τον Πρόεδρο ή από τρία μέλη του. Η σύγκλησή του γί¬ 
νεται με πρόσκληση του Προέδρου προς τα μέλη και τους 


αναπληρωτές τους τρεις (3) τουλάχιστον ημέρες πριν 
από τη συνεδρίαση, η οποία περιλαμβάνει τα θέματα της 
ημερήσιας διάταξης. Το Διοικητικό Συμβούλιο είναι αρ¬ 
μόδιο για τη λήψη όλων των αποφάσεων που απαιτούνται 
για την εκπλήρωσή του κατά το άρθρο 3 σκοπού του Φο¬ 
ρέα. Προσλαμβάνει και απολύει το προσωπικό του ΦΔΑΚ 
σύμφωνα με τις κείμενες διατάξεις. Αποφασίζει επίσης για 
κάθε θέμα που αφορά τη διοίκηση και λειτουργία, τη δια¬ 
χείριση της περιουσίας και τη διάθεση των πόρων του 
ΦΔΑΚ και ασκεί όλες τις λοιπές αρμοδιότητες που είναι 
αναγκαίες για τη λειτουργία του και δεν ανατίθενται με το 
παρόν σε άλλα όργανα. Επίσης καταρτίζει εσωτερικό κα¬ 
νονισμό λειτουργίας του, κανονισμό υπηρεσιών και προ¬ 
σωπικού, κανονισμό οικονομικής διαχείρισης και προμη¬ 
θειών, καθώς και κανονισμό ανάληψης ή εκτέλεσης για 
τρίτους ή ανάθεσης σε τρίτους επιστημονικών ή ερευνη¬ 
τικών προγραμμάτων, μελετών, υπηρεσιών τεχνικής βοή¬ 
θειας και εν γένει έργων και υπηρεσιών. Οι ανωτέρω κα¬ 
νονισμοί εγκρίνονται με απόφαση του Υπουργού Περι¬ 
βάλλοντος Χωροταξίας και Δημοσίων Έργων. 

7. - Το Διοικητικό Συμβούλιο μπορεί με απόφαση του να 
μεταβιβάζει την άσκηση ορισμένων αρμοδιοτήτων του 
στον Πρόεδρο η άλλα μέλη του Διοικητικού Συμβουλίου ή 
σε υπαλλήλους του ΦΔΑΚ. 

8. - Ο Υπουργός Περιβάλλοντος Χωροταξίας και Δημο¬ 
σίων Έργων ασκεί έλεγχο νομιμότητας των αποφάσεων 
του Διοικητικού Συμβουλίου μέσα σε αποκλειστική προ¬ 
θεσμία είκοσι (20) ημερών από την περιέλευσή τους στο 
Υπουργείο. Αν παρέλθει άπρακτη η προθεσμία αυτή οι 
αποφάσεις αυτές θεωρούνται ότι έχουν ληφθεί νομίμως. 

9. - Ο Πρόεδροςτου Διοικητικού Συμβουλίου έχειτιςπα- 
ρακάτω αρμοδιότητες : α) Συγκαλεί και διευθύνει τις τα¬ 
κτικές και έκτακτες συνεδριάσεις του Διοικητικού Συμ¬ 
βουλίου β) Καταρτίζει τα θέματα της ημερήσιας διάταξης 
του Διοικητικού Συμβουλίου γ) Εποπτεύει όλες τις λει- 
τουργίεςτου ΦΔΑΚ, επιμελείται και αποφασίζει για άλατα 
θέματα διοίκησης και διαχείρισης της περιουσίας μέσα 
στα πλαίσια της κείμενης νομοθεσίας και των εξουσιοδο¬ 
τήσεων που παρέχονται από το Διοικητικό Συμβούλιο δ) 
Συντάσσει τα σχέδια του ετήσιου προϋπολογισμού, του 
ισολογισμού και του απολογισμού και εισηγείται στο Διοι¬ 
κητικό Συμβούλιο προς ψήφιση ε) Ο Πρόεδρος εκπροσω¬ 
πεί τον ΦΔΑΚ ενώπιον κάθε δικαστικής, διοικητικής και 
άλλης αρχής.Με απόφαση του Διοικητικού Συμβουλίου η 
αρμοδιότητα αυτή μπορεί να μεταβιβαστεί σε άλλο μέλος 
του Διοικητικού Συμβουλίου ή σε συγκεκριμένο υπάλλη¬ 
λο του Οργανισμού που κρίνεται ικανός λόγω ειδικών 
γνώσεων ή εμπειρίας. 

10. - Ο Αντιπρόεδρος αναπληρώνει τον Πρόεδρο σε όλα 
τα καθήκοντα και τις αρμοδιότητες του κάθε φορά που 
αυτός απουσιάζει ή κωλύεται καθώς και σε περίπτωση 
που αυτός εκλείψει. 

11. -0 ΦΔΑΚ συνεργάζεται με τις αρμόδιες δημόσιες, 
αστυνομικές ή δασικές αρχές έτσι ώστε να υπάρχει μέρι¬ 
μνα για την εκ μέρους τους διάθεση του απαιτούμενου 
προσωπικού για τη φύλαξη και περιφρούρηση της προ¬ 
στατευόμενης περιοχής. 

12. - Δικαστικές αποφάσεις ή διοικητικές πράξεις που 
αφορούν την επιβολή κυρώσεωνή τη λήψη άλλων μέτρων 
προστασίας της περιοχής, κοινοποιούνται και προς τον 
ΦΔΑΚ, ο οποίος επικοινωνεί με τα αρμόδια για την εκτέ¬ 
λεση των αποφάσεων όργανα (αστυνομικές, δασικές αρ¬ 
χές κλπ) και θέτει στη διάθεσή τους τα αναγκαία μέσα και 

προσωπικό για την εκτέλεση των αποφάσεων. Κατά την 
εκτέλεση παρίσταται εκπρόσωπος της αρμόδιας δημό¬ 
σιας αρχής. 

13.- Με αποφάσεις του Υπουργού Περιβάλλοντος Χω¬ 
ροταξίας και Δημοσίων Έργων και των κατά περίπτωση 
συναρμοδίων Υπουργών, που εκδίδονται μετά από πρό¬ 
ταση του ΦΔΑΚ, μπορούν να ρυθμίζονται λεπτομέρειες ή 
άλλα θέματα που αφορούν τη λειτουργία του. 

Άρθρο 6 
Πόροι του φορέα 

Πόροι του συνιστώμενου με το άρθρο 1 του παρόντος 
δ/τος φορέα είναι: 

α. Επιχορηγήσεις από το Υπουργείο Περιβάλλοντος, 
Χωροταξίας και Δημοσίων Έργων, άλλα Υπουργεία, Ορ¬ 
γανισμούς και επιχειρήσεις του ευρύτερου δημοσίου το¬ 
μέα, το ΕΤΕΡΠΣ, και άλλα νομικά πρόσωπα που έχουν 
σχέση με την χρηματοδότηση της προστασίας του φυσι¬ 
κού περιβάλλοντος καθώς και οργανισμούς της τοπικής 
αυτοδιοίκησης και των δύο βαθμών της Περιφέρειας Ατ¬ 
τικής σε βάρος του προϋπολογισμού τους. 

β. Κοινοτικοί και εθνικοί πόροι που διατίθενται για την 
εκπόνηση προγραμμάτων, μελετών και ερευνών σχετικά 
με θέματα που ανάγονται στους σκοπούς και τις δραστη¬ 
ριότητες του φορέα διαχείρισης. 

Πρόσοδοι από την εκμετάλλευση περιουσιακών στοι¬ 
χείων, επιχορηγήσεις, δωρεές, κληρονομιές, κληροδο¬ 
σίες και κάθε είδους τακτικές ή έκτακτες εισφορές ημε¬ 
δαπών ή αλλοδαπών, φυσικών ή νομικών προσώπων. 

γ. Επιχορηγήσεις από άλλες πηγές και κάθε άλλο έσο¬ 
δο από οποιαδήποτε αιτία. 

Άρθρο 7 

Οικονομικός έλεγχος 

Ο οικονομικός και διαχειριστικός έλεγχος του ΦΔΑΚ 
ενεργείται με τη διαδικασία που ορίζεται από τις κείμενες 
διατάξεις περί Σώματος Ορκωτών Λογιστών.Το διαχειρι¬ 
στικό έτος συμπίπτει με το φορολογικό έτος. Οι ορκωτοί 
ελεγκτές, που ασκούν τον τακτικό έλεγχο, υποβάλλουν 
μέχρι το τέλος Ιουνίου κάθε έτους έκθεση για την διαχεί¬ 
ριση και τον απολογισμό του έτους που έληξε. Οι εκθέ¬ 
σεις υποβάλλονται δια του Προέδρου του διοικητικού 
συμβουλίου στον Υπουργό Περιβάλλοντος, Χωροταξίας 
και Δημοσίων Έργων και στον Υπουργό Οικονομίας και 
Οικονομικών. 


Άρθρο 8 

Βιβλία και στοιχεία 

Ο ΦΔΑΚ τηρεί υποχρεωτικά τα ακόλουθα βιβλία και 
στοιχεία: 

α. Βιβλίο πρωτοκόλλου εισερχομένων εγγράφων και 
αλληλογραφίας. 

β. Βιβλίο πρακτικών συνεδριάσεων Διοικητικού Συμ¬ 
βουλίου. 

γ. Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και λογιστική τάξη όλα 
τα έσοδα και έξοδα του ΦΔΑΚ για κάθε οικονομική χρήση. 

δ. Βιβλίο προϋπολογισμών-ισολογισμών και απολογι¬ 
σμών. 

ε. Βιβλίο χορηγιών και οικονομικών και κρατικών επιχο¬ 
ρηγήσεων. 

στ. Κάθε άλλο βιβλίο ή στοιχείο που ορίζεται από τον 
Κώδικα Βιβλίων και Στοιχείων (Π.Δ186/92, ΦΕΚΑ'84) ή άλ¬ 
λες διατάξεις ή κρίνεται από το διοικητικό συμβούλιο ως 
απαραίτητο για τη παρακολούθηση της διαχείρισης της 
περιουσίας του ΦΔΑΚ και την εκτέλεση των σκοπών του. 

Άρθρο 9 

Διάλυση-Εκκαθάριση 

Ο ΦΔΑΚ διαλύεται μόνο σε περίπτωση αδυναμίας εκ¬ 
πλήρωσης του σκοπού του μετά από απόφαση του διοι¬ 
κητικού συμβουλίου του, η οποία εγκρίνεται από τον 
Υπουργό Περιβάλλοντος, Χωροταξίας και Δημοσίων Έρ¬ 
γων με απόφαση του που δημοσιεύεται στην Εφημερίδα 
της Κυβερνήσεως. 

Η περιουσία του νομικού προσώπου περιέρχεται στο 
Υπουργείο Περιβάλλοντος, Χωροταξίας και Δημοσίων 
Έργων. 

Άρθρο 10 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στην Υπουργό Περιβάλλοντος, Χωροταξίας και Δημο- 
σίων'Εργων αναθέτουμε τη δημοσίευση και εκτέλεση του 
παρόντος διατάγματος 

Αθήνα, 21 Νοεμβρίου 2002 

